Document ID: 32000R1670

32000R1670
L 193/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1670/2000 НА СЪВЕТА
от 20 юли 2000 година
за изменение на Регламент (ЕО) № 1255/1999 относно общата организация на пазара на мляко и млечни продукти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално членове 36 и 37 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
след консултиране на Комитета на регионите,
като има предвид, че:
(1)
Член 14 от Регламент (ЕО) № 1255/1999 на Съвета (4) предвижда помощ от Общността за доставка на мляко и някои млечни продукти за ученици в учебни заведения, декларираната цел на която е да се стимулира консумацията на мляко от младите хора. Оценката на тази мярка показа, че схемата за дистрибуция на мляко в учебните заведения има влияние, макар и ограничено, върху баланса на пазара на млечни продукти. Оценката по-нататък подчертава, че ако мярката се отмени и бремето за доставяне на субсидирано мляко за ученици впоследствие се прехвърли върху държавите-членки, наличието, а по този начин и консумацията на млечни продукти в учебните заведения би се намалила още повече. Поради това в съответствие с целите на Общата селскостопанска политика е продължаването на мярката, макар и с намалено ниво на помощта от Общността.
(2)
Държавите-членки следва да могат да допълват помощта от Общността с национално финансиране, когато е подходящо посредством такса, която се събира от млечния сектор,
ПРИЕ НАСТОЯЩИЯ РЕГЛАМЕНТ:
Член 1
Параграфи 2 и 3 на член 14 от Регламент (ЕО) № 1255/1999 се заменят със следното:
„2. В допълнение към помощта от Общността държавите-членки могат да предоставят национална помощ за доставянето на продуктите, определени в параграф 1, за ученици в учебни заведения. Държавите-членки могат да финансират националната помощ посредством облагане на млечния сектор с такса или чрез всякакъв друг вид участие от страна на млечния сектор.
3. За пълномаслено мляко помощта от Общността е равна на 75 % от индикативната цена за мляко. За други млечни продукти сумите на помощта се определят, като се вземат предвид млечните съставки на съответните продукти.“
Член 2
Настоящият регламент влиза в сила в деня на публикуването му в Официален вестник на Европейските общности.
Прилага се от 1 януари 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 юли 2000 година.

Labels: 12
17
19
6